74 



lepkék is ; igy péld. Gonophora derasa L. a szövőpillék, Deilephila 

 Elpenor L. és porcellus L. az esti- pillék közöl, nem különben szá- 

 mos araszoló -pille. 



Október hava sokkal kedvezőbb a lepkéknek csalétekkel való 

 fogására, mint a szeptember; erre mutat az is, hogy októberben 

 9°R. melegnél, borult csendes időben nyugati szél mellett 35 darab 

 pillét fogtam. 



A csalétekkel való lepkevadászatot egész késő őszig folytatni 

 lehet ; a lepkék még ilyenkor is szívesen felkeresik a bekent fa- 

 törzseket, így 1882 november elején, annak daczára, hogy a tájat 

 már némi hó borította, egy este mégis több példányt kerítettem 

 kézre a Scopelosoma satellitia L., Scoliopteryx libatrix L., Xylina 

 ornithopm Hufn., Calocampa vetusta Hb. és exoleta L. bagoly- 

 pillékből. Kelecsényi Károly. 



A paréjpoloska és sziiiváltozatai. 



A paréj poloska (Eurydema oleraceum L.) Európaszertea 

 legközönségesebb rovarok egyike, a melylyel mezőn és kertekben 

 egész éven át mindenfelé találkozhatunk. Leggyakrabban kerül 

 szemeink elé természetesen a nyári hónapokban, de azért az év többi 

 részében sem ritka; sőt ha felkeressük téli rejtekhelyein, t. i. fák 

 és bokrok tövében, lehullott falevelek, mindenféle gizgaz, kövek stb. 

 alatt, még tél közepén is kézrekerithetünk belőle egy-egy megder- 

 medt példányt. A paréjpoloska e szerint tehát tökéletesen kifejlett 

 állapotban tölti a telet. Mire kitavaszodik, ő is felocsúdik téli ál- 

 mából, előbúvik téli szállásából, táplálkozni kezd és hozzálát a faj- 

 fenntartás kötelességének teljesítéséhez. 



Táplálék dolgában nem igen válogatós, mert mindenféle növé- 

 nyek nedveit szívogatja *), ámbár legszívesebben tartózkodik, épúgy 

 mint legtöbb fajrokona, a keresztes növényeken, kivált a káposzta- 

 féléken, retken, repczén stb. Ezeken a kultivált növényeken némely- 

 kor oly annyira felszaporodik, hogy valósággal kártékonynyá válik, 

 így De Geer szerint 1760-ban Svédországban a káposzta-ültetvé- 

 nyekben tett igen nagy károkat. 



Az áttelelt példányok tavaszszal párosodnak és pedig — saját 

 ószleleteim szerint — április vagy május végén. A nőstény azután 



*)Taschenberg megfigyelése szerint kivételesen a káposzta-bolha 

 (Haltica oleracea) álczáit is megtámadja és azoknak belső nedvét kiszívja ; e 

 részben tehát hasznos rovar volna. 



